CELEX: C2006/294/44
Language: el
Date: 2006-12-02 00:00:00
Title: Υπόθεση C-382/06 P: Αίτηση αναιρέσεως που άσκησε στις 14 Σεπτεμβρίου 2006 η Ocean Trawlers Ltd κατά της αποφάσεως που εξέδωσε το Πρωτοδικείο (πρώτο τμήμα) στις 13 Ιουνίου 2006 στις συνεκδικασθείσες υποθέσεις T-218/03 και T-382/06: Cathal Boyle κ.λπ. κατά Επιτροπής των Ευρωπαϊκών Κοινοτήτων

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/26
            
         Αίτηση αναιρέσεως που άσκησε στις 14 Σεπτεμβρίου 2006 η Ocean Trawlers Ltd κατά της αποφάσεως που εξέδωσε το Πρωτοδικείο (πρώτο τμήμα) στις 13 Ιουνίου 2006 στις συνεκδικασθείσες υποθέσεις T-218/03 και T-382/06: Cathal Boyle κ.λπ. κατά Επιτροπής των Ευρωπαϊκών Κοινοτήτων
   (Υπόθεση C-382/06 P)
   (2006/C 294/44)
   Γλώσσα διαδικασίας: η αγγλική
   Διάδικοι
   
      Αναιρεσείουσα: Ocean Trawlers Ltd (εκπρόσωποι: P. Gallagher SC, A. Collins SC, D. Barry, Solicitor)
   
      Αντίδικοι στην αναιρετική διαδικασία: Ιρλανδία, Επιτροπή των Ευρωπαϊκών Κοινοτήτων
   Αιτήματα της αναιρεσείουσας
   Η αναιρεσείουσα ζητεί από το Δικαστήριο:
   
               —
            
            
               να αναιρέσει τη διάταξη του Πρωτοδικείου της 13ης Ιουνίου 2006 στο μέτρο που απορρίπτει την προσφυγή στην υπόθεση T-226/03, Ocean Trawlers Ltd. κατά Επιτροπής που έχει ως αίτημα την ακύρωση της αποφάσεως 2003/245/EΚ της Επιτροπής, της 4ης Απριλίου 2003 (1) για τις αιτήσεις που έλαβε η Επιτροπή για την αύξηση των στόχων των πολυετών προγραμμάτων προσανατολισμού IV προκειμένου να βελτιωθεί η ασφάλεια, η θαλάσσια ναυσιπλοΐα, η υγιεινή, η ποιότητα των προϊόντων και οι συνθήκες εργασίας για σκάφη ολικού μήκους άνω των 12 μέτρων ως προς το μέρος που είχε εφαρμογή στην αίτηση αυξήσεως ικανότητας για βελτίωση στον τομέα της ασφάλειας για το νέο σκάφος MFV Golden Rose και καταδίκασε την Ocean Trawlers Ltd. στα δικαστικά της έξοδα.
            
         
               —
            
            
               να ακυρώσει την απόφαση της Επιτροπής 2003/245/EC της 4ης Απριλίου 2003 για τις αιτήσεις που έλαβε η Επιτροπή για την αύξηση των στόχων των ΠΠΠ IV προκειμένου να βελτιωθεί η ασφάλεια, η θαλάσσια ναυσιπλοΐα, η υγιεινή, η ποιότητα των προϊόντων και οι συνθήκες εργασίας για σκάφη ολικού μήκους άνω των 12 μέτρων στο μέτρο που είχε εφαρμογή στην αίτηση αυξήσεως ικανότητας για βελτίωση στον τομέα της ασφάλειας για το νέο σκάφος MFV Golden Rose.
            
         
               —
            
            
               να καταδικάσει την Επιτροπή στα δικαστικά έξοδα όλων των διαδικασιών.
            
         Ισχυρισμοί και κύρια επιχειρήματα
   Η αναιρεσείουσα υποστηρίζει ότι η απόφαση του Πρωτοδικείου πρέπει να αναιρεθεί για τους ακόλουθους λόγους:
   Αξιολογώντας το συμφέρον της αναιρεσείουσας να ασκήσει την προσφυγή με αναφορά στην ημερομηνία εκδόσεως της απόφασης 2003/245 και όχι στην ημερομηνία ασκήσεως της προσφυγής, το Πρωτοδικείο εφάρμοσε εσφαλμένο νομικό κριτήριο·
   Το Πρωτοδικείο υπέπεσε σε ουσιαστική πλάνη, όπως προκύπτει από τα έγγραφα που του υποβλήθηκαν, σχετικά με την κυριότητα της αναιρεσείουσας του σκάφους MFV «Golden Rose» σε όλες τις χρονικές περιόδους που αφορά η προσφυγή·
   Η κρίση ότι η απόφαση 2003/245 δεν αφορά ατομικώς την αναιρεσείουσα «εφόσον τα εν λόγω σκάφη είναι πλασματικά» δεν έχει νόμιμο έρεισμα και επιπλέον αντιφάσκει με το σκεπτικό της απόφασης του Πρωτοδικείου·
   Η αναιρεσείουσα είναι και ήταν καθ' όλο το κρίσιμο χρονικό διάστημα κύριος του σκάφους MFV «Golden Rose». Συνεπώς, δεν μπορεί να θεωρηθεί ότι έχασε το συμφέρον του αναμφισβήτητα είχε κατά τον χρόνο ασκήσεως της προσφυγής περί ακυρώσεως της απόφασης 2003/245 στο μέτρο που απέρριψε την αίτησή της για αύξηση της χωρητικότητας για το σκάφος MFV «Golden Rose»·
   Είναι εσφαλμένη η κρίση του Πρωτοδικείου ότι η αναιρεσείουσα δεν νομιμοποιείται να ζητήσει την ακύρωση της απόφασης 2003/245 λόγω των ενεργειών στις οποίες προέβη προκειμένου να αντισταθμίσει τη ζημία που υπέστη από αυτό το μέτρο.
   
      (1)  ΕΕ L 90, σ. 48.